તમામ યોજનાઓની માહિતી ગ્રામ્ય સ્તર સુધી પહોચાડવા માટે પંચાયત અહી અગત્યનો ભાગ ભજવે છે. આપણે ત્યાં સ્ટ્રકચરલ સુવિધાઓ તો ઘણી જ છે, પરંતુ એનું યોગ્ય અને અસરકારક રીતે સંચાલન અને દેખરેખ થવી જોઈએ તેનો અભાવ છે. સરકારે ખાસ યોજના જાગૃતિ માટે ‘ગ્રામસેવક’ કરીને એક પોસ્ટ બનાવી છે જેને સોંપાયેલું કામ જ આ છે કે તે સરકારની તમામ યોજનાઓ વિષે ગામના લોકોને સભા ભરીને જાગૃત કરાવે. પરંતુ મોટાભાગના ગામડાઓના લોકોને એ જ ખબર નથી હોતી કે પોતાના ગામનો ગ્રામસેવક કોણ છે?!